## Benvolguts, /des,

Novament ens posem en contacte amb vosaltres per a comunicar-vos que a partir del 15 de juny al Casal es reprendran els serveis de menjador i de podologia, que amb motiu del confinament es van haver de suspendre.

El servei de menjador es realitzarà amb dues modalitats, de forma presencial, de dilluns a dissabtes de 13 a 15h, per totes aquelles persones que vulguin anar a dinar al Casal, i també hi haurà la possibilitat d’oferir menús per emportar. Així mateix els usuaris que ho desitgin es podran emportar el dissabte el menú pel diumenge, ja que els diumenges el Casal estarà tancat.

El preu del menú és de 5,70€.

Els menús setmanals es poden consultar a la porta del Casal així com a la cartellera interior. També es disposarà de l’aplicació QR per facilitar aquesta informació.

El servei de podologia s’iniciarà el dimarts 16 de juny, amb cita prèvia. Per mesures de prevenció de la COVID 19, caldrà venir a l’hora en punt de la visita.

De moment i fins que des del Departament de Treball Afers Socials i Famílies ens ho indiquin, només es permetrà l’entrada al Casal, als usuaris d’aquests dos serveis.

La Junta del Casal